Nr. 34722/12.08.2025

**REFERAT DE APROBARE**

**la proiectul de hotărâre privind aprobarea Structurii organizatorice, a Organigramei, a Statului de funcţii şi a Regulamentului de organizare şi funcţionare pentru Spitalul de Boli Psihice Cronice Borșa**

|  |
| --- |
| **Secțiunea 1** - **Motivul adoptării actului administrativ:**  |
| **1. Descrierea situației actuale:**  |
| * 1. **Cerinţe care reclamă necesitatea actului administrativ:**
 |
| În baza prevederilor art. 172 alin. (7) din Legea nr. 95/2006 privind reforma în domeniul sănătății, republicată, cu modificările și completările ulterioare, structura organizatorică, reorganizarea, restructurarea, schimbarea sediului şi a denumirilor pentru spitalele publice din reţeaua proprie a altor ministere şi instituţii publice cu reţea sanitară proprie, astfel cum sunt definite la art. 4 alin. (2), se aprobă prin ordin al ministrului, respectiv prin act administrativ al conducătorului instituţiei, cu avizul Ministerului Sănătăţii.În baza prevederilor art. 173 alin. (1) lit. a) coroborat cu alin. (2) lit. c) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, consiliul judeţean aprobă, în condiţiile legii, la propunerea preşedintelui consiliului judeţean, regulamentul de organizare şi funcţionare a consiliului judeţean, organigrama, statul de funcţii, regulamentul de organizare şi funcţionare ale aparatului de specialitate al consiliului judeţean, precum şi ale instituţiilor publice de interes judeţean şi ale societăţilor şi regiilor autonome de interes judeţean.Stabilirea numărului de personal, a salariilor de bază şi a celorlalte elemente ale sistemului de salarizare, conform legislaţiei în vigoare, se face în vederea realizării obiectivelor, programelor şi proiectelor stabilite.  |
| * 1. **Cerinţe care reclamă oportunitatea actului administrativ:**
 |
| În unităţile sanitare publice din sistemul sanitar numărul de posturi, pe categorii de personal, între limita minimă şi maximă, se stabileşte de către managerul fiecărei unităţi sanitare cu personalitate juridică, potrivit structurilor medicale aprobate, cu încadrarea în cheltuielile de personal aprobate ca limită maximă prin bugetul anual de venituri şi cheltuieli. De asemenea, promovarea în funcţii, grade şi trepte profesionale se face potrivit metodologiei legale în vigoare, prin transformarea postului avut într-un post corespunzător promovării.Având în vedere că solicitările de înființare de posturi se încadrează în prevederile OMS nr.1470/2011 este oportun ca organigrama și statul de funcții să se modifice corespunzător, prin înființarea unor posturi. De asemenea, prin modificarea unei structuri este necesar modificarea structurii organizatorice și a Regulamentului de organizare și funcționare a spitalului. |
| 1. **Schimbări preconizate:**
 |
| 1. **Modificarea Structurii organizatorice și a Regulamentului de organizare și funcționare al spitalului.**

Prin Avizul pentru modificarea structurii nr. AFR 1559/13.07.2025, Ministerul Sănătății a avizat favorabil modificarea structurii organizatorice prin completarea Ambulatoriului integrat al spitalului cu un cabinet în specialitatea medicină internă.Regulamentul de organizare și funcționare se completează cu prevederile referitoare la structura nou înființată.Totodată, urmare recomandărilor din Raportul de audit nr. 11230/12.03.2025, în Regulamentul de organizare și funcționare, atribuțiile Compartimentului Achiziții Publice vor fi actualizate în concordanță cu activitățile efectiv realizate. 1. **Modificarea Organigramei și a Statului de funcții**

În Organigrama şi Statul de funcţii aprobat prin Hotărârea Consiliului Judeţean Cluj nr. 79/2025 de modificare a Hotărârii Consiliului Judeţean Cluj nr. 23/2025 au fost aprobate un număr total de **172,5** posturi în aparatul de specialitate al spitalului.În Organigrama și Statul de funcţii propus prin prezentul proiect numărul total de posturi crește cu 1 post ca urmare a înființării cabinetului de medicină internă.În consecință, **numărul total** de posturi din Organigrama şi Statul de Funcţii ale Spitalului de Boli Psihice Cronice Borșa va fi de **173,5**  posturi în aparatul de specialitate al spitalului.Modificările propuse vizează:* Înființarea unui cabinet în specialitatea medicină internă în cadrul Ambulatoriului integrat al spitalului;
* Înființarea unui post în aparatul de specialitate.

În aplicarea normelor de tehnică legislativă, prevăzute de Legea nr.24/2000, republicată, cu modificările și completările ulterioare, respectiv a eficienței reglementării propuse, se abrogă Hotărârea Consiliului Județean Cluj 23/2025 privind aprobarea Structurii organizatorice, a Organigramei, a Statului de funcţii şi a Regulamentului de organizare şi funcţionare pentru Spitalul de Boli Psihice Cronice Borșa.Ținând cont de argumentele prezentate mai sus, consider necesar şi oportun supunerii analizei și aprobării proiectul de hotărâre privind aprobarea structurii organizatorice, a organigramei, statului de funcții și a regulamentului de organizare și funcționare pentru Spitalul de Boli Psihice Cronice Borșa. |
| **Secțiunea a 2-a - Impactul socio-economic:**  |
| Nu estecazul |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:**  |
| Modificările solicitate se vor face cu încadrarea în cheltuielile de personal prevăzute în bugetul de venituri şi cheltuieli aprobat pe anul 2025 pentru Spitalul de Boli Psihice Cronice Borșa. |
| **Secțiunea a 4-a – Activități de informare publică și consultare privind elaborarea și implementarea actului administrativ:**  |
| Nu e cazul |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:**  |
| După aprobarea actul administrativ Hotărârea Consiliului Județean Cluj nr. 23/2025 privind aprobarea Structurii organizatorice, a Organigramei, a Statului de funcţii şi a Regulamentului de organizare şi funcţionare pentru Spitalul de Boli Psihice Cronice Borșa, se abrogă.Managerul, în calitate de ordonatorul de credite, are obligaţia respectării prevederilor corespunzătoare din legislaţia privind ocuparea posturilor vacante, salarizarea personalului plătit din fonduri publice și cele care reglementează stabilirea numărului maxim de posturi. |
| **Secțiunea a 6-a – Anexe la referatul de aprobare:** |
| La prezentul referat de aprobare se anexează:1. nota de fundamentare a Spitalului de Boli Psihice Cronice Borșa privind modificarea Structurii organizatorice, a Organigramei, a Statului de funcţii şi a Regulamentului de organizare şi funcţionare nr. 4327/08.08.2025, înregistrată la Consiliul Județean Cluj sub numărul 34683/11.08.2025;
2. Avizul Ministerului Sănătății nr. AFR 1559/13.07.2025 pentru modificarea structurii organizatorice;
3. tabel comparativ modificare stat de funcții.
 |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**privind** **aprobarea Structurii organizatorice, a Organigramei, a Statului de funcţii şi a Regulamentului de organizare şi funcţionare pentru Spitalul Spitalul de Boli Psihice Cronice Borșa**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. … din …... privind aprobarea Structurii organizatorice, a Organigramei, a Statului de funcţii şi a Regulamentului de organizare şi funcţionare pentru Spitalul de Boli Psihice Cronice Borșa, propus de preşedintele Consiliului Judeţean Cluj – domnul Alin Tișe, care este însoţit de Referatul de aprobare cu nr. 34722 din 12.08.2025; Raportul de specialitate întocmit de compartimentele de resort din cadrul aparatului de specialitate al Consiliului Judeţean Cluj cu nr. 34724/12.08.2025, respectiv nr. 34879/12.08.2025 şi Avizul cu nr…... din ….. adoptat de Comisia de specialitate nr. ………………. în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* nota de fundamentare a Spitalului de Boli Psihice Cronice Borșa privind modificarea Structurii organizatorice, a Organigramei, a Statului de funcții și a Regulamentului de organizare și funcționare nr. 4327/08.08.2025, înregistrată la Consiliul Județean Cluj sub numărul 34683/11.08.2025;
* Avizul Ministerului Sănătății nr. AFR 1559/13.07.2025 pentru modificarea structurii organizatorice;

Luând în considerare:

* art. 2, ale 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -153, ale art. 215 și ale art. 220 – 221 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. a) coroborat cu alin. (2) lit. c), art. 191 alin. (1) lit. a) coroborat cu alin. (2) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 171, art. 172 și ale art. 180 din Legea nr. 95/2006 privind reforma în domeniul sănătăţii, republicată, cu modificările şi completările ulterioare;
* art. 3 alin. (3) din Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare;
* art. VII din Ordonanța de urgență a Guvernului nr. 156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene, cu modificările și completările ulterioare;
* Ordinul Ministrului Sănătății nr. 914/2006 pentru aprobarea normelor privind condiţiile pe care trebuie să le îndeplinească un spital în vederea obţinerii autorizaţiei sanitare de funcţionare;
* Ordinului Ministrului Sănătăţii nr. 1224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului ministrului sănătăţii publice nr. 1778/2006 privind aprobarea normativelor de personal, cu modificările și completările ulterioare;
* Ordinului Ministrului Sănătăţii nr. 1470/2011 pentru aprobarea criteriilor privind angajarea şi promovarea în funcţii, grade şi trepte profesionale a personalului contractual din unităţile sanitare publice din sectorul sanitar, cu modificările și completările ulterioare;
* Ordinului comun al Ministrului Muncii, Familiei şi Protecţiei Sociale şi al Preşedintelui Institutului Naţional de Statistică nr. 1832/2011privind aprobarea Clasificării ocupaţiilor din România – nivel de ocupaţie (şase caractere), cu modificările şi completările ulterioare.

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă Structura organizatorică a Spitalului de Boli Psihice Cronice Borșa cuprinsă în **Anexa nr. 1** care face parte integrantă din prezenta hotărâre.

**Art. 2.** Se aprobă Organigrama Spitalului de Boli Psihice Cronice Borșa cuprinsă în **Anexa nr. 2** care face parte integrantă din prezenta hotărâre.

**Art. 3.** Se aprobă Statul de funcții al Spitalului de Boli Psihice Cronice Borșa cuprins în **Anexa nr. 3** care face parte integrantă din prezenta hotărâre.

**Art. 4**. Se aprobă Regulamentul de organizare și funcționare pentru Spitalul de Boli Psihice Cronice Borșa cuprins în **Anexa nr. 4** care face parte integrantă din prezenta hotărâre.

**Art. 5.** La data comunicării prezentei hotărâri, Hotărârea Consiliului Județean Cluj nr. 23/2025 privind aprobarea Structurii organizatorice, a Organigramei, a Statului de funcţii şi a Regulamentului de organizare şi funcţionare pentru Spitalul de Boli Psihice Cronice Borșa, se abrogă.

**Art. 6.** Ordonatorul de credite are obligaţia respectării prevederilor corespunzătoare din legislaţia privind salarizarea personalului plătit din fonduri publice, cele care reglementează stabilirea numărului maxim de posturi și respectiv, ocuparea posturilor vacante.

**Art. 7.** Cu punerea în aplicare a prevederilor prezentei hotărâri se încredinţează preşedintele Consiliului Judeţean Cluj, prin managerul Spitalului de Boli Psihice Cronice Borșa.

**Art. 8.** Prezenta hotărâre se comunică Direcţiei Juridice, Direcţiei Generale Buget, Finanţe Resurse Umane, Spitalului de Boli Psihice Cronice Borșa, precum şi Prefectului Judeţului Cluj şi se aduce la cunoştinţa publică prin afişare la sediul Consiliului Judeţean Cluj, precum şi pe pagina de internet „[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Nr……... din ...............2025**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat, fiind astfel respectate prevederile legale privind majoritatea de voturi*

*necesară.*

**INIȚIATOR,**

**PREȘEDINTE**

Alin Tișe

Nr. 34724/12.08.2025

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | aprobarea Structurii organizatorice, a Organigramei, a Statului de funcţii şi a Regulamentului de organizare şi funcţionare pentru Spitalul de Boli Psihice Cronice Borșa |
| **Compartiment de resort:** | Direcția Generală Buget-Finanțe, Resurse Umane-Serviciul Resurse Umane |
| **Secțiunea 1 – Documentare și analiză:**  |
| Conform Codului administrativ Consiliul Județean are competența cu privire la aprobarea organigramei, a statului de funcții și regulamentului de organizare și funcționare pentru spitalele al căror management a fost transferat consiliului județean, respectiv: Spitalul Clinic de Recuperare Cluj-Napoca, Spitalul Clinic de Urgență pentru Copii Cluj-Napoca, Spitalul Clinic de Boli Infecțioase Cluj-Napoca, Spitalul Clinic de Pneumoftiziologie”Leon Daniello” Cluj-Napoca, Spitalul de Boli Psihice Cronice Borșa.Cu privire la politica de personal și structura organizatorică, managerul spitalului are ca obligație să stabilească și să aprobe numărul de personal, pe categorii și locuri de muncă, în funcție de normativul de personal în vigoare și pe baza propunerilor șefilor de secții și servicii. Modificarea organigramei și a statului de funcții se fac cu respectarea actelor normative în vigoare. |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:**  |
| Modificările propuse prin proiectul de hotărâre respectă normele de tehnică legislativă pentru elaborarea actelor normative prevăzute de Legea nr. 24/2000, republicată, cu modificările și completările ulterioare, în ceea ce privește claritatea, precizia textelor (art. 36 din lege).Prin adresa nr. 4327/08.08.2025, înregistrată la Consiliul Județean Cluj sub numărul 34683/11.08.2025, Spitalul de Boli Psihice Cronice Borșa a solicitat modificarea Structurii organizatorice, a Organigramei, a Statului de funcţii și a Regulamentului de organizare și funcționare al spitalului urmare a Avizului Ministerului Sănătății nr. AFR 1559/13.07.2025 pentru modificarea structurii organizatorice.În Organigrama şi Statul de funcţii aprobat prin Hotărârea Consiliului Judeţean Cluj nr. 79/2025 de modificare a Hotărârii Consiliului Judeţean Cluj nr. 23/2025 au fost aprobate un număr total de **172,5** posturi în aparatul de specialitate al spitalului.În Organigrama și Statul de funcţii propus prin prezentul proiect numărul total de posturi crește cu 1 post ca urmare a înființării cabinetului de medicină internă.În consecință, **numărul total** de posturi din Organigrama şi Statul de Funcţii ale Spitalului de Boli Psihice Cronice Borșa va fi de **173,5**  posturi în aparatul de specialitate al spitalului.Modificările privind Organigrama și Statul de funcții propuse sunt următoarele:**ÎNFIINȚAREA UNUI CABINET ȘI A UNOR POSTURI**Urmare a Avizului Ministerului Sănătății nr. AFR 1559/13.07.2025 pentru modificarea structurii organizatorice, în cadrul Ambulatoriului integrat al spitalului se **înființează** un cabinet în specialitatea *medicină internă* la poziția II/4.2 în statul de funcții.În cabinetul nou înființat, pentru a se putea îndeplini atribuțiile de medic în specialitatea medicinǎ internǎ şi de asistent medical, se propune **înființarea** a **0,5 post** de medic specialist și **0,5 post** de asistent medical, conform specificațiilor:

|  |  |  |  |  |  |
| --- | --- | --- | --- | --- | --- |
| **Nr. crt.** | **Poziţia din statul de funcţii aprobat** | **Poziţia din statul de funcţii propusă** | **Funcţia din statul de funcţii aprobat** | **Funcţia propusă** | **Diferență posturi** |
| 1. | - | II/4.2/1(0,5 post) | - | Medic specialist | + 0,5 |
| 2. | - | II/4.2/2(0,5 post) | - | Asistent medical (PL) | + 0,5 |
| **Total posturi înființate** | **+ 1** |

Toate modificările se încadrează în normativul de personal calculat conform Ordinului Ministerului Sănătăţii nr.1224/2010 *privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului Ministrului Sănătăţii Publice nr. 1.778/2006 privind aprobarea normativelor de personal,* cu modificările și completările ulterioare.În anul 2025 ocuparea posturilor vacante se face cu respectarea art. VII din Ordonanța de urgență a Guvernului nr. 156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene, cu modificările și completările ulterioare, respectiv se pot scoate la concurs:* + posturile unice;
	+ posturile a căror ocupare a fost deja aprobată de Guvern prin memorandum până la data intrării în vigoare a prezentei ordonanţe de urgenţă, concursului de admitere în rezidenţiat, celor necesare a fi ocupate de medici/farmacişti/medici stomatologi rezidenţi care au promovat examenul de specialitate, precum şi posturilor vacante aferente proiectelor cu finanţare din fonduri externe rambursabile şi plătite din fonduri europene şi posturilor aferente proiectelor naţionale de cercetare plătite din fonduri publice;
	+ posturile care devin vacante pe parcursul anului 2025 din structurile publice care asigură servicii medicale de urgenţă, prevăzute la art. 92 alin. (1) din Legea nr. 95/2006 privind reforma în domeniul sănătăţii, republicată, cu modificările şi completările ulterioare;
	+ ordonatorii principali de credite, în cazuri temeinic justificate, pot aproba ocuparea unui procent de maximum 15% din totalul posturilor ce se vor vacanta după data intrării în vigoare a prezentei ordonanţe de urgenţă, numai în condiţiile încadrării în cheltuielile de personal aprobate prin buget, la nivel de ordonator principal de credite, pe fiecare sursă de finanţare în parte.

Raportat la dispozițiile art. VII din Ordonanța de urgență a Guvernului nr. 156/2024 conducerea spitalului va aplica prevederile privind ocuparea posturilor vacante.Modificările aduse statului de funcții vor duce la o mai bună organizare și funcționare a activității la nivelul spitalului în vederea creşterii calităţii serviciilor medicale oferite.În temeiul reglementărilor cuprinse în art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare, Hotărârea Consiliului Județean Cluj nr. 23/2025 privind aprobarea Structurii organizatorice, a Organigramei, a Statului de funcţii şi a Regulamentului de organizare şi funcţionare pentru Spitalul de Boli Psihice Cronice Borșa, se abrogă.Ținând cont de argumentele prezentate mai sus, considerăm că din punct de vedere tehnic proiectul propus respectă prevederile legale incidente cu privire la modificarea organigramei și a statului de funcții al Spitalului de Boli Psihice Cronice Borșa. |
| ***Secțiunea a 3-a*** ***- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):***  |
| Modificările solicitate se vor face cu încadrarea în cheltuielile de personal prevăzute în bugetul de venituri şi cheltuieli aprobat pe anul 2025 pentru Spitalul de Boli Psihice Cronice Borșa. |
| ***Secțiunea a 4-a - Concluzii/propuneri:***  |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. |
|  | **Prenume și nume** | **Data** | **Semnătura** |
| Avizat: Director general | Cristina Șchiop |  |  |
| Verificat: Șef serviciu | Corina Mocan |  |  |
| Elaborat: Consilier | Simona Man |  |  |

**Nr. 34879/12.08.2025**

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | aprobarea Structurii organizatorice, a Organigramei, a Statului de funcţii şi a Regulamentului de organizare şi funcţionare pentru Spitalul de Boli Psihice Cronice Borșa |
| **Compartiment de resort:** | Direcția Juridică, Serviciul Administrare Patrimoniu |
| **Secțiunea 1 – Documentare și analiză:**  |
| Cu privire la structura organizatorică și regulamentul de organizare și funcționare, principalele acte normative incidente sunt:1. Codul administrativ
2. Legea nr. 95/2006
3. Legea nr. 24/2000
4. Ordinul Ministrului Sănătății nr. 914/2006

Aprobarea modificărilor de structură organizatorică pentru spitalele publice aflate în rețeaua Consiliului Județean Cluj se face cu avizul Ministerului Sănătății, conform art. 172 alin. (7) din Legea nr. 95/2006 privind reforma în domeniul sănătății, republicată, cu modificările și completările ulterioare. |
| **Secțiunea a 2-a - Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:**  |
| Prin Avizul nr. AFR 1559/13.07.2025, Ministerul Sănătății a avizat favorabil modificarea și completarea structurii organizatorice a Spitalului de Boli Psihice Cronice Borșa după cum urmează:”Se completează ambulatoriul integrat cu un cabinet de medicină internă.”Ambulatoriul Integrat al Spitalului de Boli Psihice Cronice Borșa este organizat conform prevederilor Ordinului Ministrului Sănătății nr. 39/2008 privind reorganizarea ambulatoriului de specialitate al spitalului, cu modificările și completările ulterioare. Acesta asigură asistenţă medicală ambulatorie și va avea în structură pe lângă cabinetul în specialitatea psihiatrie, cabinetul de medicină internă nou înființat.Înființarea cabinetului de medicină internă a avut la bază necesitatea de asigurare a asistenței medicale ambulatorii de specialitate în medicină internă pentru pacienții aflați pe teritoriul comunei Borșa și a localităților învecinate, având în vedere faptul că cel mai apropiat cabinet de medicină internă se găsește în orașul Gherla, la aproximativ 30 km de localitatea Borșa.Serviciile din cadrul cabinetului de medicină internă se vor acorda în baza biletului de trimitere de la medicul de familie sau medicul specialist şi vor face obiectul contractului de furnizare de servicii medicale încheiat cu Casa de Asigurări de Sănătate a Județului Cluj. Aceste servicii constă în:* efectuarea de consultaţii şi tratament de specialitate pacienţilor adresanţi
* monitorizarea şi controlul pacientilor externaţi din spitale şi care necesitǎ controale programate la solicitarea medicului curant.

Atribuțiile principale ale cabinetului de medicină internă sunt:1. efectuarea de consultații, investigații, stabilirea diagnosticului și indicații terapeutice medicamentoase;
2. stabilirea diagnosticului și tratamentul pacienților care se prezintă cu bilet de trimitere de la medicul de familie sau de la un medic specialist din ambulatoriu, aflat în relație contractuală cu Casa Județeană de Asigurări de Sănătate și care nu necesită internarea în regim de spitalizare continuă;
3. raportarea serviciilor medicale efectuate în ambulatoriu în vederea decontării de către Casa Județeană de Asigurări de Sănătate;
4. raportarea indicatorilor de morbiditate precum și alte date solicitate, conform reglementărilor legale în vigoare, în vederea stabilirii necesarului de servicii medicale ambulatorii de specialitate și a condițiilor în care se acordă asistența medicală ambulatorie;
5. furnizarea unui tratament adecvat și respectarea condițiilor de prescriere a medicamentelor prevăzute în Nomenclatorul de medicamente, conform reglementărilor în vigoare;
6. respectarea criteriilor medicale de calitate privind serviciile acordate;
7. eliberarea certificatelor medicale în cazul incapacității temporare de muncă conform reglementărilor legale în vigoare;
8. completarea formularelor tipizate conform reglementarilor legale în vigoare;
9. înregistrarea serviciilor medicale furnizate asiguraților atât în fișele de consultații cât și în registrul de consultații;
10. respectarea protocoalelor de prescriere a medicamentelor conform normelor legale în vigoare;
11. programarea judicioasă a bolnavilor la cabinet pentru evitarea aglomerațiilor și amânărilor;
12. îndrumarea bolnavilor către unitățile sanitare cu paturi în cazurile când este necesară internarea.

Modificările aduse structurii organizatorice vor duce la o mai bună organizare și funcționare a activității la nivelul spitalului în vederea diversificării serviciilor medicale oferite.Prin Raportul de Audit intern nr. 11230/12.03.2025 s-a recomandat de catre auditorii publici interni actualizarea Regulamentului de organizare si functionare al entității in sensul stabilirii atributiilor Compartimentului Achiziții Publice în concordanță cu activitatile efectiv realizate.Atribuțiile Compartimentului Achiziţii Publice vor fi:1. răspunde de întocmirea și reactualizările programului anual al achizițiilor publice ținând cont de necesitățile obiective de produse, lucrări și servicii ale secțiilor, compartimentelor și serviciilor unității;
2. elaborează documentația de atribuire a contractului de achiziție publică de produse si servicii, în colaborare cu compartimentele solicitante;
3. răspunde de asigurarea publicității procedurilor de achiziție publică prevăzute de legislația în vigoare privind atribuirea contractelor de achiziție publică de produse si servicii ;
4. răspunde de etapa chemării la competiție, publicarea anunțului/invitației de participare, pune la dispoziția ofertanților documentația de atribuire, răspunde la eventualele solicitări de clarificări, ia măsuri pentru respectarea regulilor de participare la procedură și de evitare a conflictului de interese;
5. participă în comisiile de evaluare a ofertelor și răspunde de derularea în bune condiții a procedurii de atribuire prin primirea și deschiderea ofertelor, examinarea și evaluarea acestora, stabilirea ofertei câștigătoare;
6. întocmește actele legate de finalizarea procedurii în vederea atribuirii contractului de achiziție publică care presupune notificarea rezultatului procedurii, soluționarea contestațiilor, dacă este cazul, întocmirea și semnarea contractului sau încheierea acordului cadru, transmiterea spre publicare a unui anunț de atribuire;
7. răspunde de definitivarea și întocmirea dosarului achiziției publice;
8. arhivează la dosarul achiziției publice documentele constatatoare primare și finale, privind îndeplinirea obligațiilor contractuale;
9. ține evidența garanțiilor de participare și restituirea acestora;
10. întocmește evidența contractelor de achiziții publice;
11. operează în catalogul de produse, servicii și lucrări din SEAP cumpărările directe solicitate prin referatele de necesitate;
12. respectă legislația în vigoare cu privire la notificarea achizițiilor efectuate;
13. asigură securitatea și confidențialitatea informațiilor pe care le utilizează în raport cu activitatea desfășurată.
14. elaborarea documentației de atribuire a contractelor de achiziții publice de lucrări și servicii de proiectare; răspunsurile la solicitări de clarificări și evaluarea tehnică a ofertelor pentru aceste lucrări și servicii se realizează de către experți cooptați.

Începând cu anul 2024, a fost stabilită o structură unitară, standardizată a regulamentelor de organizare și funcționare ale entităților din subordinea/de sub autoritatea Consiliului Județean Cluj, în aplicarea prevederilor Codului civil privind persoana juridică și a OSGG 600/2018, privind controlul intern managerial (standardul 2 și 4) regulamentul fiind structurat pe următoarele capitole: dispoziții generale, misiune, viziune, valori, funcții, obiective, patrimoniu, finanțare, drepturile și obligațiile beneficiarilor serviciilor furnizate, managementul entității, structura organizatorică și atribuțiile compartimentelor funcționale, consilii, comitete, comisii, alte structuri cu activitate temporară sau permanentă și dispoziții finale.Regulamentul de organizare și funcționare al Spitalului de Boli Psihice Cronice Borșa, propus prin prezentul proiect de hotărâre, este elaborat în concordanță cu forma standardizată menționată anterior. Modificările propuse prin proiectul de hotărâre respectă normele de tehnică legislativă pentru elaborarea actelor normative prevăzute de Legea nr. 24/2000, republicată, cu modificările și completările ulterioare, în ceea ce privește claritatea, precizia textelor (art. 36 din lege).În temeiul reglementărilor cuprinse în art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare, Hotărârea Consiliului Județean Cluj nr. 23/2025 privind aprobarea Structurii organizatorice, a Organigramei, a Statului de funcţii şi a Regulamentului de organizare şi funcţionare pentru Spitalul de Boli Psihice Cronice Borșa, se abrogă.Ținând cont de argumentele prezentate mai sus, considerăm că din punct de vedere tehnic proiectul propus respectă prevederile legale incidente cu privire la modificarea structurii organizatorice și a regulamentului de organizare şi funcţionare al Spitalului de Boli Psihice Cronice Borșa. |
| ***Secțiunea a 3-a - Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):***  |
| Hotărârea nu produce efecte financiare asupra bugetului Județului Cluj, cheltuielile de salarizare fiind suportate conform contractului cu Casa de Asigurări de Sănătate. Sarcini de natură administrativă rezultate din actul adminstrativ constă în:* derularea unor proceduri de recrutare de personal
* elaborarea/modificarea fișelor de post conform regulamentului.
 |
| ***Secțiunea a 4-a - Concluzii/propuneri:***  |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. |
|  | **Prenume și nume** | **Data** | **Semnătura** |
| Avizat: Director executiv  | Ștefan Iliescu |  |  |
| Elaborat: Consilier | Letiția Ștefan |  |  |

|  |
| --- |
| **CIRCUIT PROIECT DE HOTĂRÂRE**  |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** |
|  Compartimentele de resort nominalizate(Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/stabilire date de întocmire | Raport întocmit/Refuz întocmire raport/semnătură |
| *Direcţia Generală Buget-Finanţe, Resurse Umane/**Serviciul Resurse Umane,*  | 14.08.2025 |  | Raport întocmit |
| *Direcția Juridică* | 14.08.2025 |  | Raport întocmit |
|  |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** |
| Numele și prenumele consilierului juridic | Semnătura persoanei competente pentru nominalizare | Aviz acordat/Refuz aviz/ semnătură |
| Costin Bianca |  | Aviz acordat |
|  |
| **3. Transmitere proiect în vederea avizării pentru legalitate de către secretarul general al judeţului** |
| Numele și prenumele secretarului general al județului | Caracterul normativ sau individual al proiectului | Avizul acordat/Refuz aviz/semnătură |
| Simona GACI | individual | avizat |
|  |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/stabilire date de întocmire | Avizul adoptat/Aviz implicit favorabil |
| 5 |  |  |  |